CELEX: 62009CA0119
Language: el
Date: 2011-04-05 00:00:00
Title: Υπόθεση C-119/09: Απόφαση του Δικαστηρίου (τμήμα μείζονος συνθέσεως) της 5ης Απριλίου 2011 [αίτηση του Conseil d’État (Γαλλία) για την έκδοση προδικαστικής αποφάσεως] — Société fiduciaire nationale d’expertise comptable κατά Ministre du Budget, des Comptes publics et de la Fonction publique (Ελεύθερη παροχή υπηρεσιών — Οδηγία 2006/123/ΕΚ — Άρθρο 24 — Αποκλεισμός όλων των γενικών απαγορεύσεων εμπορικής επικοινωνίας των κατοχυρωμένων επαγγελμάτων — Επάγγελμα του ορκωτού λογιστή — Απαγόρευση της αυτόκλητης προσεγγίσεως πελατών)

21.5.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 152/4
            
         Απόφαση του Δικαστηρίου (τμήμα μείζονος συνθέσεως) της 5ης Απριλίου 2011 [αίτηση του Conseil d’État (Γαλλία) για την έκδοση προδικαστικής αποφάσεως] — Société fiduciaire nationale d’expertise comptable κατά Ministre du Budget, des Comptes publics et de la Fonction publique
   (Υπόθεση C-119/09) (1)
   
   (Ελεύθερη παροχή υπηρεσιών - Οδηγία 2006/123/ΕΚ - Άρθρο 24 - Αποκλεισμός όλων των γενικών απαγορεύσεων εμπορικής επικοινωνίας των κατοχυρωμένων επαγγελμάτων - Επάγγελμα του ορκωτού λογιστή - Απαγόρευση της αυτόκλητης προσεγγίσεως πελατών)
   2011/C 152/05
   Γλώσσα διαδικασίας: η γαλλική
   
      Αιτούν δικαστήριο
   
   Conseil d’État
   
      Διάδικοι στην υπόθεση της κύριας δίκης
   
   Société fiduciaire nationale d’expertise comptable
   
      κατά
   
   Ministre du Budget, des Comptes publics et de la Fonction publique
   
      Αντικείμενο
   
   Αίτηση εκδόσεως προδικαστικής αποφάσεως – Conseil d’État (Γαλλία) – Ερμηνεία της οδηγίας 2006/123/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με τις υπηρεσίες στην εσωτερική αγορά (ΕΕ L 376, σ. 36), και, ειδικότερα, του άρθρου της 24, το οποίο αφορά τις εμπορικές επικοινωνίες των νομοθετικώς κατοχυρωμένων επαγγελμάτων – Εμπορικές πρακτικές σχετικές με την αυτόκλητη προσέγγιση πελατών – Αποκλείεται, όσον αφορά τα νομοθετικώς κατοχυρωμένα επαγγέλματα που αφορά η οδηγία αυτή, κάθε γενική απαγόρευση, όποια και αν είναι η μορφή εμπορικής πρακτικής για την οποία πρόκειται, ή, αντίθετα, αναγνωρίζεται στα κράτη μέλη η ευχέρεια να διατηρούν σε ισχύ γενικές απαγορεύσεις σε σχέση με ορισμένες εμπορικές πρακτικές, όπως είναι η αυτόκλητη προσέγγιση πελατών;
   
      Διατακτικό
   
   Το άρθρο 24, παράγραφος 1, της οδηγίας 2006/123/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με τις υπηρεσίες στην εσωτερική αγορά, έχει την έννοια ότι εμποδίζει την εφαρμογή εθνικής ρυθμίσεως η οποία επιβάλλει απόλυτη απαγόρευση στους ασκούντες νομοθετικώς κατοχυρωμένο επάγγελμα, όπως είναι το επάγγελμα του ορκωτού λογιστή, να προβαίνουν σε αυτόκλητη προσέγγιση πελατών.
   
      (1)  ΕΕ C 141 της 20.6.2009